Jeg er i en vanskelig økonomisk situasjon på grunn av permittering. Når kan jeg få feriepengene mine fra arbeidsgiver?
Etter ferieloven har du krav på å få utbetalt feriepenger i stedet for lønn når du har ferie. Du har krav på å få utbetalt feriepenger som du har opptjent i fjor og disse skal utbetales uten skattetrekk, fordi skattetrekket skjedde i fjor. Feriepenger skal utbetales siste vanlige lønningsdag før ferie, men du kan også kreve at feriepengene utbetales senest 1 uke før ferien tar til. De fleste arbeidsgivere utbetaler feriepenger i juni i stedet for lønn. Dette er imidlertid ikke hovedregelen etter ferieloven, men ordningen blir akseptert fordi den er praktisk. Vi foreslår at du går i dialog med arbeidsgiver om hvordan feriepengeutbetalingen håndteres.

Hvis du er permittert og skal avvikle ferie, må du gi beskjed til NAV på meldekortet om dette. vi viser til eget spørsmål svar om rettigheter til feriepenger/dagpenger fra NAV for de permitterte.